Մերի Մորիսի (հեղինակ)

Մերի Մորիսի (ծնվել է 1949 թ.) ամերիկյան «Նոր միտք» շարժման հեղինակ  և ոչբռնության պայքարի միջազգայինակտիվիստ։  Նա հեղինակել է «Կառուցելով քո երազանքների դաշտը» գիրքը, որը ներկայացնում է Մորիսիի պայքարն ու քաղած դասերը կյանքի վաղ շրջանում։  Նա նաև «Ոչ պակաս քան մեծություն» գրքի հեղինակն է, որը վերաբերում է մարդկային հարաբերությունները վերականգնելուն։  2002 թվականին նա հավաքագրեց և խմբագրեց «Նոր միտք. գործնական հոգևորություն» գիրքը:  Ամերիկացի գրող Ուեյն Դայերը նրան անվանել է «մեր ժամանակների ամենախոհեմ ուսուցիչներից մեկը»։ 

Իր վաղ կարիերայից սկսած Մորիսին ներգրավված է եղել միջազգային մարդասիրական աշխատանքում և 1995 թվականին համահիմնադրել է Համաշխարհային նոր մտքի ասոցիացիան՝ դառնալով դրա առաջին նախագահը։  1997թ.-ին նա միացավ Մահաթմա Գանդիի թոռան՝ Արուն Գանդիին՝ ստեղծելով Ոչբռնության միջազգային սեզոնը։  2019 թվականի հունվարից Ոչբռնության սեզոնը նշվում էր ամբողջ աշխարհում՝ որպես հնարավորություն «միավորելու համայնքները՝ մղելով նրանց պատկերացնել ու օգնել ստեղծելու ոչ բռնի աշխարհ»։

Վաղ կյանք 
Մերի Մորիսին (ծնվ.՝ Մանին) ծնվել է 1949 թվականին Օրեգոն նահանգի Բիվերտոն քաղաքում։ 16 տարեկանում նա իր դասարանի փոխնախագահն էր, երբ սիրահարվեց քոլեջի ուսանողի և շուտով հղիացավ։  Զույգը հապճեպ ամուսնացավ, սակայն դեռահասների հղիության ամոթանքի պատճառով 1960-ականների կեսերին հեռացվեց միջնակարգ դպրոցից։  Ծննդաբերությունից անմիջապես հետո նա մահացու հիվանդացավ երիկամների վարակով. նրան տվեցին վեց ամսվա կյանք։  Ավելի ուշ Մորիսին գրել է, որ իր կարծիքով ամոթն է առաջացրել իր մահացու հիվանդությունը՝ «ամբողջ տարին վատ զգալով ինձ, իմ դպրոցը և իմ ընտանիքին խայտառակելու համար»։  Այդ մտքի փոփոխությունից հետո, երբ իրեն այցելեց «Նոր միտք» շարժման ծառայողը, Մորիսին արագ ապաքինվեց։  Նա սկսեց ուսումնասիրել Նոր մտքի ուղղությունը, որն այն ժամանակ համեմատաբար նոր էր։

Մարդասիրական աշխատանք և ակտիվություն 
Մորիսին դարձավ ուսուցիչ, իսկ 1975-ին՝ նշանակված նախարար։  Նա սկսեց դասախոսություններ կարդալ Նոր մտքի, հոգևոր աճի, և ոչբռնության ոլորտներում, ապա դարձավ «Նոր միտք» շարժման ակտիվիստ և առաջնորդ ու օգնեց հիմնել հոգևոր կենտրոններ ԱՄՆ-ում։  Ըստ Ուեյն Դայերի՝ «ընդհանուր լեզու գտնելու իր կարողությունն էր, որ անձնապես հուզիչ էր» և օգնեց նրան շփվել տարբեր մշակույթի կրող մարդկանց հետ։ 

1970-ականների ամերիկյան ֆեմինիզմի երկրորդ ալիքի ակտիվ ֆեմինիստուհի Մորիսին միացավ Բարբարա Մարքս Հաբարդին և Ջին Հյուսթոնին։ Արդյունքում հիմնվեց «Ունիվերսալ մարդու հասարակությունը»։  Ավելի ուշ նրան հրավիրեցին՝ դառնալու Ջեք Քենֆիլդի կողմից հիմնադրված Տրանսֆորմացիոն առաջնորդության խորհրդի անդամ։ 

Մորիսին աշխատել է Դալայ Լամայի հետ՝ համաշխարհային ոչբռնության շարժման հարցերի շուրջ։  1995 թվականին համահիմնադրել է <i id="mwcg">Համաշխարհային նոր մտքի ասոցիացիան</i>՝ դառնալով դրա առաջին նախագահը։  Որպես իր մարդասիրական աշխատանքի մի մաս՝ նա Հարավային Աֆրիկայում հանդիպել է Նելսոն Մանդելային՝ հետագայում իր աշխատանքում ներառելով ոչ բռնի դիմադրության նրա ուսմունքները։ 

Որպես «Ոչբռնության սեզոն»-ում իր աշխատանքի մի մաս՝ Մորիսին հրավիրվեց ելույթ ունենալու Միավորված ազգերի կազմակերպությունում ՝ սկզբում բռնության զսպման  , իսկ ավելի ուշ՝ ոչբռնության շարժման միջազգային օրակարգի անհրաժեշտության մասին։  Իր հիմնադրման օրվանից տասնամյակների ընթացքում «Ոչբռնության սեզոնը» այնպիսի ծավալում է ստացել, որ սկսել է ուսուցանվել և ընդունվել ամբողջ աշխարհում։ Վերջինիս ուսումնական ծրագիրը դասավանդվում էր դպրոցներում և համալսարաններում։

Կյանքի հարստացման կենտրոն 
Օրեգոնում Մորիսին հիմնադրեց «Կյանքի հարստացման կենտրոնը», սակայն 2004 թվականին նա և իր այն ժամանակվա ամուսինը սնանկության հայտ ներկայացրին։ Հետագա մեդիա սկանդալում Մորիսին ներողություն խնդրեց իր կողմնակիցներից «ֆինանսական ռիսկային ճանապարհ» ընտրելու համար։  Նա ստանձնեց իրավիճակի «բացարձակ պատասխանատվությունը»,  ապա համաձայնության եկավ դաշնային կառավարության հետ՝ պարտավորվելով մարել ավելի քան 10 միլիոն դոլար պարտքը։  Ավելի ուշ Մորիսին բաժանվեց իր ամուսնուց և հաջորդ 14 տարիների ընթացքում աշխատեց իր պարտքը վճարելու համար։ Ըստ Մորիսիի՝ պարտքը մարվել և ամբողջությամբ վճարվել է մինչև 2018 թվականի ավարտը։

Գրքեր

Կառուցելով քո երազանքների դաշտը (1996) 
Հիմնական հոդված՝ Կառուցեք ձեր երազանքների դաշտը

«Կառուցելով քո երազանքների դաշտը»  գիրքը ներկայացնում է Մորիսիի պայքարը որպես դեռահաս մայր և ներկայացնում նրա կայացման ընթացքը։  <i id="mwrQ">Publishers Weekly-ն</i> գիրքն անվանել է «անկեղծ», թեև նշել է, որ այն լի է «կլիշեներով»։  Գիրքն ընդունվեց ինքնազարգացման համայնքի կողմից, երբ Ուեյն Դայերը գրեց, որ գիրքը «փայլփլում է»  իսկ հեղինակ Գեյ Հենդրիքսը գիրքն անվանեց «հոգևոր իմաստնության աղբյուր»։  Գիրքը հայտնի դարձավ  և դասավանդվեց ուսումնական խմբերում ամբողջ ԱՄՆ-ով մեկ։  The Peninsula Daily News ամսագիրը գիրքն անվանել է «մետաֆիզիկայի դասական գիրք»։  Իր «Կեցության արվեստը» գրքում հեղինակ Դենիս Մերիտ Ջոնսն ընթերցանության առաջարկվող ցանկում մեջբերում է «Կառուցելով քո երազանքների դաշտը»  նրանց համար, ովքեր հետաքրքրված են մտավորությամբ։  Հեղինակ Թես Քեյնը Ալքիմիական ժառանգություն ստեղծագործությունում գրում է, որ «Կառուցելով քո երազանքների դաշտը» մեծապես ոգեշնչել է իրեն տեսողական սալիկներ պատրաստելու գործում։  Հեղինակ Սեյջ Բենեթը Wisdom Walk-ում մեջբերում է Մորիսիի այս աշխատությունը՝ որպես «Նոր մտքի» մասին իմանալու աղբյուր։  Իր ժանրի շրջանակներում այն ձեռք է բերել միջազգային ճանաչում ։ Իսպաներեն տարբերակը համարվում է հոգևորության ոլորտում լավագույն գրքերից՝ անգամ հրատարակվելուց 25 տարի անց։

Ոչ պակաս քան մեծությունը (2001) 
Հիմնական հոդված՝ Մեծությունից ոչ պակաս

Հաճախ Մորիսիի ուսմունքների հիմքում ընկած էին մարդկային հարաբերությունները՝ առնականության և կանացիության միջև լարվածության հարցի քննարկմամբ։  Տարիների ընթացքում Մորիսին հոդվածներ և սյունակներ գրեց տարբեր թերթերի և ամսագրերի համար՝ հաճախ հոգևոր տեսանկյունից կենտրոնանալով հարաբերությունների վրա։  Իր «Ոչ պակաս քան մեծությունը. Գտնելով կատարյալ սեր անկատար հարաբերություններում» գրքում Մորիսին ներկայացնում է հարաբերությունների կառուցման հարցը։ Publishers Weekly-ն գրում է, որ գիրքը տեղ-տեղ «մակերեսային» է, սակայն Մերի Մորիսիի պատմվածքը «կգոհացնի հոգևոր ինքնօգնության ժանրի շատ սիրահարների»։  Գիրքը դասավանդվել է միջազգային տարբեր հարթակներում։  Հեղինակ Գարի Զուկավը գիրքն անվանել է «գործնական և ոգեշնչող» , իսկ հեղինակ Մարիաննա Ուիլյամսոնը գրում է, որ այս գիրքը «պետք է դառնա յուրաքանչյուր զույգի ուղեկիցը»։  Ռոբերտ Լա Կրոսն իր «Սովորել ամուսնալուծությունից» գրքում նշում է «Ոչ պակաս քան մեծություն» ստեղծագործությունը որպես առաջարկվող գրական աղբյուր։  Հեղինակ Դենիս Ջոնսը 2008 թվականին իր «Կեցության արվեստը» գրքում խորհուրդ է տվել «Ոչ պակաս, քան մեծությունը» ստեղծագործությունը։  Նիլ Դոնալդ Ուոլշն իր «Վաղվա Աստվածը» գրքում ժանրի այլ առանցքային գրքերի շարքում թվում է Մորիսիի այս գործը։

Նոր միտք. գործնական հոգևորություն (2002) 
Հիմնական հոդված՝ Նոր միտք. գործնական հոգևորություն

Մորիսին իր ուսմունքների մեջ ներառել է աղբյուրներ Աստվածաշնչից, Հրաշքների դասընթացից, Թալմուդից, Տաո Թե Չինգից, Թորայից  և այլ հիմնաքարային գործերից։ Ցանկանալով ավելի համախմբված բնույթով ներկայացնելու «Նոր միտք» շարժումը՝ Մորիսին հավաքեց և խմբագրեց «Նոր միտք. գործնական հոգևորություն» գիրքը: 2002 թվականին գիրքը հրատարակվել է Penguin-ի կողմից և ներառել «Նոր Մտքի» ավելի քան 40  առաջնորդներից հակիրճ էսսեները։  Գիրքը դարձավ ակադեմիական հետազոտության ռեսուրս։ «Այլընտրանքային հոգեթերապիա» գրքում Ժան Մերսերը հիշատակեց այն որպես «հոգևոր աշխարհի հետ ներգրավվածությունը» հասկանալու հիմնական աղբյուր։  Jones &amp; Bartlett-ի 2009 թվականին «Հոգևորություն, առողջություն և բուժում. ինտեգրացիոն մոտեցում» գրքում հեղինակներ Յանգը և Քուփսենը մեջբերում են Մորիսիի «Նոր միտքը» ՝ որպես աղբյուր «Նոր Միտք» շարժումը «Նոր Դարից» տարբերելու համար՝ պնդելով, որ «Նոր միտքը նոր դար չէ։ » և մեջբերելով Մորիսի գիրքը։  Բազմաթիվ լրացուցիչ հետազոտական գրքեր, ներառյալ Օքսֆորդի համալսարանի հրատարակության «Ժամանակակից յոգայի գուրուները», վերաբերում են Մորիսիի «Նոր միտք» գրքին՝ որպես հիմնական աղբյուր՝ խորացնելու «Նոր մտքի» շարժման մասին ըմբռնումը։

Այլ գրություններ 
Տասնամյակների ընթացքում Մորիսին հոդվածներ և սյունակներ է գրել թերթերի, ամսագրերի, և գրքերի համար՝   ներառյալ <i id="mwATo">Success Magazine-</i> ում պարբերաբար հրատարակվելը։  Նրա գրքերից վերցված մեջբերումները տպագրվել են միջազգային ամսագրերում, ինչպես նաև գրքերում։  Նրա ուսմունքներից հղումները և մեջբերումները հայտնվում են ինքնօգնության գրքերում, Քրիստոնեական ուսմունքների գրքերում, հզորացման , կոչումը գտնելու  և երջանկության  մասին գրքերում։ Simon &amp; Schuster-ի Chicken Soup for the Soul շարքը հաճախ գլուխներն սկսում է նրա ուսմունքներով։ 

Նա հեղինակություն է «Նոր Միտք» շարժման մեջ, նրան է վերագրվում մի շարք գրքերի ստեղծման ոգեշնչումը, այդ թվում՝ «Գիտակից սիրտը»,  «Լինելու արվեստը», «Ոգեշնչված կյանք», «Փոքր հաճույքներ»  «Հրաշքի տասներկու պայմանները», «Բուժում դեպրեսիայից»,  «Դրական էներգիան», «Իննսուն վայրկյան դեպի այն կյանքը, որը սիրում ես»,  «Դեպի դժոխք և հակառակը»  և այլն։  Ըստ Ալան Քոհենի Handle With Prayer գրքի՝ Մորիսիի բազմակողմանի գրությունները նրան դարձրին «Նոր մտքի շարժման ամենահարգված նախարարներից մեկը»։  Նրա ուսմունքները հայտնվել են աշխարհի տարբեր գրքերում։  Նա առանձնահատուկ նշանավորություն է ձեռք բերել Ռուսաստանում , ինչպես նաև Հեռավոր Արևելքում ՝ իր ուսմունքներով, որոնք դասավանդվել են Ինդոնեզիայում  և Չինաստանում։

ԶԼՄ-ների ելույթներ 
Ռադիոհաղորդումների հարթակը Մերի Մորիսին ձգտում էր օգտագործել «աշխարհում փոփոխություն առաջ բերելու համար»։  Մորիսիի ռադիոհաղորդումները հեռարձակվում էին միջազգային մակարդակով։  Նա հեղինակել է մի քանի աուդիո հաղորդումներ, այդ թվում՝ «Տասնմեկ մոռացված օրենքներ՝ Բոբ Պրոկտորի հետ»։ 

Երկու ժամ տևողությամբ PBS հարթակի հեռուստատեսային  հատուկ տեսահոլովակը՝ Building Dreams-ը, հիմնված էր նրա«Կառուցելով քո երազանքների դաշտը» գրքի վրա:  PBS հարթակում իր տարբեր հատուկ հաղորդումները շարունակում էին հեռարձակվել մինչև 2000-ականները։  Նրա հեռուստատեսային հաղորդումները հեռարձակվում էին տարբեր ալիքներով, այդ թվում՝ NBC-ին առընթեր հեռուստաընկերություններով  և ինտերնետի աճի հետ մեկտեղ՝ «Gaia» հեռարձակման ծառայությամբ։ 

Մորիսին հոգևոր կինոարտադրության վաղ կողմնակիցն էր  և տարիների ընթացքում նկարահանվեց այդ ոլորտին վերաբերող տարբեր վավերագրական ֆիլմերում։ 2005 թվականին նա հայտնվեց «Մովսեսի ծածկագիրը» ֆիլմում։  2007 թվականին նկարահանվեց Էքհարթ Թոլեի հետ «Living Luminaries» ֆիլմում  . հետագայում ֆիլմը ճանաչվեց նկարահանված լավագույն հոգևոր վավերագրական ֆիլմերից մեկը։  2009 թվականին նա Լես Բրաունի հետ մասնակցեց «Գաղտնիությունից այն կողմ» ֆիլմի նկարահանումներին։  2010 թվականին հայտնվեց «Բացահայտեք նվերը» ֆիլմում՝ Դալայ Լամայի հետ։  Նույն թվականին Մորիսին նկարահանվեց նաև «Ներքին ծանրությունը»,  իսկ 2014-ին՝ «Սրտի սուրբ ճանապարհորդություն» ֆիլմում, որը շահեց «Լավագույն ֆիլմ» անվանակարգում 2014 թվականին Շրջակա միջավայրի, առողջության և մշակույթի միջազգային կինոփառատոնում։ 

Նրա 2016 թվականի TEDx ելույթը՝ «Երազանքներն իրականության վերածելու թաքնված ծածկագիրը», հավաքեց ավելի քան մեկ միլիոն դիտում YouTube-ում։

Քննադատություն 
Ջոն Ս. Հալլերն իր «Ստվերային բժշկություն. պլացեբոն ավանդական և այլընտրանքային թերապիաներում» գրքում նշում է, որ Մերի Մորիսիի առաջարկած բժշկության այլընտրանքային մոտեցումները չպետք է դիտարկվեն որպես ավանդական բժշկության փոխարինող։

Մատենագիտություն 

 Կառուցելով քո երազանքների դաշտը, Մերի Մորիսի, Random House, 1996 թ. ISBN 978-0-553-10214-7 
 Ոչ պակաս, քան մեծությունը, Մերի Մորիսի, Random House, 2001 թ. ISBN 978-0-553-10653-4 
 Նոր միտք. գործնական հոգևորություն, Մերի Մորիսի (խմբագիր), Պինգվին, 2002 թ. ISBN 978-1-58542-142-8
 Ուղղորդում խավարից, Մերի Մյուրեյ Շելթոն, Մերի Մորիսի (առաջաբան), Պուտնամ/Պինգվին, 2002 թ. ISBN 978-1-58542-003-2
 Հայտնաբերելով պարգևը, Շահեն Ջոյ Ազիզ, Մերի Մորիսի (աջակից), Ebury Publishing, 2010: ISBN 978-1-4464-8936-9
 Հոգու կանայք, Քեթրին Մարտին, Մերի Մորիսի (աջակից), Նոր աշխարհի գրադարան, 2010 թ. ISBN 978-1-57731-823-1 
 Դիպչելով Աստծուն, Դեբի Բելմեսսիերի, Մերի Մորիսի (առաջաբան) Hay House, 2011: ISBN 978-1-4525-3525-8
 Շոկոլադ կնոջ հոգու համար, Քեյ Ալենբա, Մերի Մորիսի (աջակից), Սայմոն և Շուստեր, 2012 թ. ISBN 978-1-4767-1452-3  (նաև իսպաներեն) 
 Անվախ կանայք. Նոր աշխարհի տեսիլքներ, Մերի Էն Հալփին, Մերի Մորիսի (աջակից), Գրինլիֆ Գրքի խումբ, 2012 թ. ISBN 978-0-9851143-0-5 .
 Նրա ուժերում, Հելեն Լերներ, ՄԵրի Մորիսի (աջակից) Simon and Schuster, 2012 թ. ISBN 978-1-58270-270-4
 Դու ծնվել ես հաղթելու համար, Էվելին Բրուքս, Մերի Մորիսի (առաջաբան), Hay House, 2014: ISBN 9781452586656
 Քվանտային հաջողույթւոն, Քրիստի Ուիթմեն, Մերի Մորիսի (աջակից), Simon and Schuster, 2018 (էջ 17-23)։ ISBN 978-1-5011-7902-0 .

Նշումներ